EkBass/fiwiki-20250220-pages-articles huggingface dataset:
Verkkovalvonta

Verkkovalvonta tarkoittaa tietoliikenteeseen kohdistuvaa valvontaa. Siinä on kyse teknisestä pääsystä kaikkeen tietoliikenteeseen. Verkkovalvontaa käytetään useisiin tarkoituksiin. Teleoperaattorit tallentavat tietoja siltä varalta, että viranomaiset tarvitsevat niitä myöhemmin. Poliisi voi luvalla seurata tai tallentaa vakavasta rikoksesta epäillyn viestintää. Hätäkeskus voi puolestaan käyttää paikkatietoja vaarassa olevan ihmisen löytämiseksi. Teleyritykset ja Viestintäviraston Kyberturvallisuuskeskus valvovat verkkoa haittaohjelmien ja haitallisen liikenteen aiheuttajien poistamiseksi. Teleyrityksellä on velvollisuus huolehtia palvelujen tietoturvasta ja oikeus ryhtyä välttämättömiin toimenpiteisiin, kun haittaohjelmia havaitaan. Tarvittaessa ne rajoittavat tai estävät asiakkaansa liikennettä ja antavat opastusta. Suomi on muun muassa tämän johdosta yksi maailman puhtaimmista tietoliikenneympäristöistä. ==Suomessa== Tietoliikennetiedustelu tarkoittaa Suomessa tietoliikenteeseen kohdistuvaa kohdennettua tiedustelua. Aihetta pohtiva puolustusministeriön tiedonhankintaryhmä aloitti työnsä tammikuussa 2014. Se jätti mietintönsä keväällä 2017. Sillä hankittaisiin Suomen ylimmälle johdolle tietoa kansallisen turvallisuuden kannalta välttämättömistä asioista. Tieto koskisi sekä sotilaallisia että siviililuontoisia uhkia. Mukana olisi myös terrorismin vastainen työ ja kansainvälinen kriisinhallinta. Eduskunta hyväksyi 11.3.2019 hallituksen esityksen siviilitiedustelulaiksi. Vaikka Suomen viranomaiset eivät saisi valvoa suomalaisia viestimiä, niitä valvovat useat ulkomaat. Suomen tietoliikenne kulkee todennäköisesti jo jonkin valtion verkkovalvonnan läpi. Esimerkiksi Yhdysvaltain tiedustelu NSA hankkii tietoja verkkovalvonnallaan paremmin kuin mikään muu toimija. Tämä varmistui Edward Snowdenin tietovuodon ja paljastusten myötä. Jako verkkovalvontaan ja tietoliikennetiedusteluun on tulkinnanvarainen. Eroja nähdään tiedonhankinnan kohdentamisessa ja missä määrin se arvioidaan mahdolliseksi. Kohdennetussa tiedustelussa aiotaan soveltaa myös tiedustelukieltoa, joka tarkoittaa sitä, että aineistosta poistetaan ennen tarkempaa analysointia tiedustelukiellon alainen materiaali. Tiedustelukielto koskisi esimerkiksi asianajajan kohdalla hänen ja päämiehen välistä suhdetta sekä siihen liittyviä tietoja. ==Katso myös== *Kirjesalaisuus *Maailmanlaajuista joukkovalvontaa koskevat paljastukset (2013 alkaen) *Signaalitiedustelu *Teletunnistetietojen säilyttäminen *Tietoliikenneanalyysi *Yksityisyys internetissä ==Lähteet== * ===Viitteet=== Luokka:Tiedustelu Luokka:Vakoilu Luokka:Joukkovalvonta
Pickin’ Up the Pieces

Pickin’ Up the Pieces on Pocon debyyttialbumi vuodelta 1969. Alkuperäinen luettelotunnus on BN 26460. == Kappaleet == === A-puoli === # # # # # # # === B-puoli === # # # # # # == Kokoonpano == *Jim Messina - kitara, laulu *Richie Furay - kitara, 12-kielinen kitara, laulu *Rusty Young - steel-kitara, banjo, dobro, kitara, piano *Randy Meisner - basso, akustinen kitara, taustalaulu *George Grantham - rummut, laulu == Arviot == * Allmusic: Allmusic review == Lähteet == Luokka:Vuoden 1969 esikoisalbumit Luokka:Pocon albumit
Dureeni

Dureeni eli 1,2,4,5-tetrametyylibentseeni (C10H14) on orgaaninen yhdiste ja tarkemmin aromaattinen hiilivety. Yhdistettä käytetään orgaanisen kemian synteeseissä lähtöaineena. ==Ominaisuudet== Dureeni on huoneenlämpötilassa valkoista kiteistä ainetta, joiden haju on kamferin kaltainen. Sen suhteellisen pienikokoiselle aromaattiselle hiilivedylle poikkeuksellisen korkea sulamispiste johtuu molekyylin suuresta symmetriasta. Dureeni on veteen liukenematonta, mutta liukenee moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Dureeni reagoi muiden aromaattisten hiilivetyjen tavoin erityisesti elektrofiilisella aromaattisella substituutiolla kuten nitraus-, halogenointi- ja sulfonointireaktioilla, mutta se on huomattavasti bentseeniä reaktiivisempi johtuen neljän metyylisubstituentin elektroneja luovuttavasta efektistä, mikä tekee aromaattisesta renkaasta nukleofiilisemman. Esimerkiksi kloorausreaktiossa dureeni reagoi 600 000 kertaa nopeammin kuin bentseeni.H. W. Earhart & Andrew P. Komin: Polymethylbenzenes, Kirk-Othmer Encyclopedia of Chemical Technology, John Wiley & Sons, New York, 2000. Viitattu 22.1.2015Karl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke: Hydrocarbons, Ullmann's Encyclopedia of Industrial Chemistry, John Wiley & Sons, New York, 2014. Viitattu 22.1.2015 ==Valmistus ja käyttö== Dureenia esiintyy muun muassa maaöljyssä ja kivihiilitervassa, joista sitä voidaan eristää selektiivisillä zeoliittihartseilla. Pääasiassa sitä valmistetaan kuitenkin synteettisesti. Sitä voidaan valmistaa metyloimalla pseudokumeenia tai ksyleenin isomeereja kloorimetaanilla. Prosessissa katalyyttinä käytetään tyypillisesti alumiinikloridia. Metyloitaessa ksyleenejä muodostuu myös dureenin isomeereja isodureenia ja preniteeniä. Yhdiste voidaan erottaa isomeereistaan kiteyttämällä. Dureenia käytetään orgaanisten synteesien lähtöaineena. Tärkeimmät siitä valmistettavat molekyylit ovat pyromelliittihappo ja pyromelliittihappodianhydridi, joita muodostuu hapetettaessa dureenia typpihapon, kromihapon tai kaliumpermanganaatin avulla tai käyttämällä hapetuskatalyyttejä, jotka perustuvat divanadiinipentoksidiin tai mangaanin, koboltin ja bromin muodostamiin katalyyttisysteemeihin. ==Lähteet== Luokka:Aromaattiset hiilivedyt
Notung

S/S Notung oli suomalaisen varustaja Ernst Sohnin omistaman Rederi Ab Notung -laivanvarustamon nimissä ollut höyryrahtilaiva. Laiva valmistettiin Koillis- Englannissa sijaitsevassa Middlesbroughissa, joka aluksi toimi myös laivan kotisatamana. Tuolloin laivan nimenä oli S/S Middlesbrought. Vuonna 1935 laivan osti Suomeen eri vaiheiden jälkeen Ernst Sohn, ja sen kotisatamaksi tuli Helsinki. Tammikuussa vuonna 1940 laiva tuhoutui Neuvostoliiton ilmahyökkäyksessä Ahvenanmaan saaristoon kuuluvan Sottungan edustalla ollessaan selluloosalastissa matkalla Turusta Englantiin. Venäläiset pommikoneet yllättivät Notungin Sottungan itäpuolisella laivaväylällä sen ollessa kiinnijäätyneenä mereen talvisodan kovissa pakkasissa. Venäläiset lentokoneet hyökkäsivät käyttäen sekä syvyyspommeja että lentotorpedoja. Osa pommeista osui myös Sottungan kylän läheisyyteen. Laivaan ei osunut yhtäkään täysosumaa mutta rajun pommituksen seurauksena yksi torpedo osui laivan peräosaan ja laiva alkoi täyttymään nopeasti vedellä. Miehistö teki tilannearvion ja päätteli että laiva ei kestäisi uppoamatta, joten vesille laskettiin pelastusveneet. Niiden avulla miehistö kiirehti Sottungan saareen suojaan. Matkalla Sottungaan lentokoneet ampuivat vielä konekivääritulta pelastusveneisiin, mutta ihmeen kaupalla miehistö selvisi maihin vahingoittumattomana ja kaikki miehistön jäsenet pelastuivat hyökkäyksestä. Miehistö seurasi rannalta kuinka Notung upposi hitaasti perä edellä meren pohjaan.Mareud.comTeesbuiltships.co.ukhttp://www.dykarna.nu/dykplatser/sottunga_s- s-notung-306.html Venäläisten hyökkäys oli osa useamman muun hyökkäysten sarjaa Ahvenanmaalle tammi-helmikuussa 1940, jossa Neuvostoliitto ei kunnioittanut Ahvenanmaalle kansainvälisesti julistettua sodan aikaista puolueettomuutta. Notungin upotuksen ja muut Ahvenanmaan alueelle tehdyt selkkaukset ilmoitti YK:n pääsihteerille Geneveen delegaation mukana lähetetyssä ja 28.2.1940 päivätyssä kirjeessään aiemmin ulkoministerinä ja tuolloin Kansainliiton (YK:n edeltäjän) Suomen edustajana toiminut Rudolf Holsti. Nykyisin Notung lepää n. 50 metrin syvyydessä lähes täydellisessä kunnossa. Sukellus hylylle on erittäin vaativaa ja näkyvyys on pohjasedimenttien ja virtausten takia harvoin yli 2m. Hylyn sijaintipaikka on noin 60°08´48 P ja 20°42´03 I WGS84, ja se on merkitty merikorttiin. Hylky on säilynyt myös melko koskemattomana. == Historia == * 1882-1911 S/S Middlebrought, Middlesbrought S.S. Co. Ltd., Middlesbrought, Englanti. * 1911 - 1915: S/S Jessie, Rederi AB Cedric (A. S. Cronberg), Landskrona, Ruotsi. * 1915 - 1916: S/S Jessie, Rederi AB Activ (F. Börjesson), Helsingborg, Ruotsi. * 1916 - 1933: S/S Viola, Rederi AB Activ (F. Börjesson), Helsingborg, Ruotsi. * 1933 - 1935: S/S Viola, A. Ingmalsson, Kristinehamn, Ruotsi. * 1935 - 1940: S/S Notung, Rederi AB Notung (Ernst Sohn), Helsinki, Suomi. * 24.1.1940: Alus upposi Ahvenanmaalla neuvostoliittolaisen sotilaslentokoneen hyökkäyksessä ja jäi meren pohjaan hylyksi. source: http://www.mareud.com/ww_losses/ww1/ww1_viola.htm http://www.wrecksite.eu ==Lähteet== == Aiheesta muualla == * http://www.merihistoria.fi/aineistot/463/ Luokka:Höyrylaivat Luokka:Itämeren hylyt
Paloportaat

Paloportaat ovat tavallisesti talon ulkopuolella olevat portaat, joita voidaan käyttää hätäpoistumistienä tulipalon sattuessa. Paloportaita on joissakin kerrostaloissa ja teollisuuslaitoksissa. Varsinkin omakoti- ja rivitaloissa on yleensä paloportaiden sijasta palotikkaat. Paloportaiden varhaisen prototyypin kehitti Anna Connely vuonna 1887. http://tieku.fi/teknologia/17-naista-jotka- muuttivat-maailmaa ==Lähteet== ==Aiheesta muualla== Luokka:Palo- ja pelastustoimi Luokka:Portaat
Poco (albumi)

Poco on saman nimisen country rock-yhtyeen toinen albumi. Levyn julkaisi Epic Records vuonna 1970. ==Kappaleet== === A-puoli === # # # # # === B-puoli === # # == Kokoonpano == * Jim Messina – kitara, laulu * Richie Furay – kitara, laulu * Rusty Young – steel kitara, kitara, laulu * Timothy B. Schmit – basso, laulu * George Grantham – rummut, laulu * Bobby Doyle – piano * Larry Knechtel – piano * Milt Holland – lyömäsoittimet == Arviot == * Allmusic: Allmusic review == Lähteet == Luokka:Vuoden 1970 albumit Luokka:Pocon albumit
S/S Onto

S/S Onto oli suomalaisen varustaja Ernst Sohnin omistama höyryrahtilaiva. Laiva valmistettiin Alankomaissa Papendrechtin pikkukaupungin telakalla. Laivan ensimmäinen nimi oli S/S Papendrecht, ja sen kotisatamana oli vuosina 1918–1924 Rotterdam. Eri vaiheiden jälkeen vuonna 1937 laivan osti Suomeen laivanvarustaja Ernst Sohn, ja sen kotisatamaksi tuli Helsinki. Laiva tuhoutui helmikuussa 1940 sodassa, mutta miehistön jäsenet pelastuivat. Hylky sijaitsee 39 metrin syvyydessä Itämerellä.Wrecksite.eu == Historia == * 1918–1924 S/S Papendrecht, Van Ommeren Ph., Rotterdam, Hollanti. * 1924–1936: SS Alisa, Salvesen Christian - The South Georgia Co., Sevilla Whaling. * 1936–1937: SS Reval, Fischer-Nielsen, Kööpenhamina, Tanska. * 1937–1940: SS Onto, Ernst Sohn, Helsinki, Suomi. * 23.2.1940: Alus upposi sotatoimien seurauksena ja jäi meren pohjaan hylyksi.Wrecksite.eu ==Lähteet== Luokka:Höyrylaivat Luokka:Itämeren hylyt
Anthony Powell (puvustaja)

Anthony Powell (2. kesäkuuta 1935 Chorlton-cum-Hardy, Manchester – 18. huhtikuuta 2021) oli englantilainen puvustaja. Hän voitti parhaan puvustuksen Oscar-palkinnon kolme kertaa: vuonna 1972 elokuvasta Tädin kanssa maailmalla, vuonna 1978 elokuvasta Kuolema Niilillä ja vuonna 1981 elokuvasta Tess – viattomuuden tarina. Tess – viattomuuden tarina vaikutti aikanaan myös muotiin: esimerkiksi Ralph Laurenin mallistoissa esiintyi Tessin vaatteita muistuttavia asuja seuraavien kolmen kauden ajan. Anthony Powell oli pukusuunnittelija Sandy Powellin serkku. == Filmografia == * Valloittajat (1969) * Tädin kanssa maailmalla (1972) (voitti Oscar-palkinnon) * Papillon (1973) * Hälytys päämajassa (1975) * Buffalo Bill ja intiaanit (1976) * Pelon palkka (1977) * Kuolema Niilillä (1978) (voitti Oscar-palkinnon) * Tess – viattomuuden tarina (1981) (voitti Oscar-palkinnon) * Rakkauden apostoli (1981) * Rikos auringon alla (1982) * Indiana Jones ja tuomion temppeli (1984) * Merirosvot (1986) (Oscar-ehdokkuus) * Ishtar (1987) * Frantic (1988) * Indiana Jones ja viimeinen ristiretki (1989) * Hook – Kapteeni Koukku (1991) (Oscar-ehdokkuus) * 101 dalmatialaista (1996) * Me kostajat (1998) * Yhdeksäs portti (1999) * 102 dalmatialaista (2000) (Oscar-ehdokkuus) * Beatrix Potter – taiteilijaelämää (2006) == Lähteet == == Aiheesta muualla == * * Luokka:Elokuvapukusuunnittelijat Luokka:Englantilaiset henkilöt Luokka:Oscar- palkinnon saajat Luokka:Vuonna 1935 syntyneet Luokka:Vuonna 2021 kuolleet
Patrick Degerman

Patrick ”Pata” Degerman on suomalainen löytöretkeilijä ja vuorikiipeilijä. Hän on yhdessä kiipeilyretkikuntiensa kanssa kiivennyt 22 ensinousua ja nimennyt Etelämantereella sijaitsevat Mount Finlandin, Mount Sisun ja Mount Suomen sekä Grönlannissa sijaitsevan Mount Patapatan. Ensimmäisen löytöretkensä Degerman teki vuonna 1997 Etelämantereelle. Arktisten alueiden lisäksi hän on retkeillyt myös muualla maailmassa, kuten Amazonin sademetsässä, Saharan aavikolla ja Tongan saaristovaltiossa. Degerman on kiipeillyt kaikilla mantereilla ja käynyt yhteensä yhdeksällä alueella, jossa ihminen ei ollut aiemmin käynyt. Degerman on opiskellut Taideteollisessa korkeakoulussa teollista muotoilua ja toiminut Haltin suunnittelijana ja tuotekehitystiimin jäsenenä. Teollisena muotoilijana työskennellessään Degerman suunnitteli muun muassa Lapin Kullan puolen litran pullon. Degerman on myös aktiivinen partiolainen 13-vuotiaasta alkaen, ja hän on kertonut innostuksena luontoon tulleen alun perin juuri partiosta. Degerman on myös tunnettu puhuja. Hän puhuu oman arvionsa mukaan noin 150 tilaisuudessa vuodessa, ja vuonna 2006 Speakersforum valitsi hänet Vuoden puhujaksi. Julkisuudessa Degerman puhuu aktiivisesti ilmastonmuutoksen torjumisen ja kestävän kehityksen puolesta. == Tuotanto == === Kirjat === * Seinäkiipeily (Löytöretki, Turku 1997; 2. korjattu painos Suomen Kiipeilyliitto, Tampere 2006) * Sinustako seikkailija? Seikkailun lajiopas (Edita, Helsinki 2002) * Löytöretkeilijä Pata (ruots. Expedition Pata, toim. Tua Ranninen, käännös Erik Pöysti, Tumix, Tammisaari 2012) === Televisio-ohjelmat === * Partiomestari (Yle 2013 ja 2014) * Merentutkijamestarit (Yle 2014) * Huippu Etelämantereella (Yle 2014) == Lähteet == == Aiheesta muualla == * Degermanin omat verkkosivut Luokka:Suomalaiset vuorikiipeilijät Luokka:Suomalaiset partiolaiset Luokka:Suomenruotsalaiset henkilöt Luokka:Motivaatiovalmentajat Luokka:Syntymävuosi puuttuu Luokka:Elävät henkilöt
Schlegeliaceae

Schlegeliaceae on vähälajinen kasviheimo koppisiemenisten laajassa Lamiales- lahkossa, johon kuuluvat monet tunnetut heimot, kuten akantti-, syyläjuuri- ja huulikukkaiskasvit. == Tuntomerkit == Heimon kasvit ovat puuvartisia, pensaita tai köynnöksiä, jotka kasvavat usein päällyskasveina eli epifyytteinä; heimossa on myös jokunen kookkaaksi kasvava puulaji. Varret ovat vaaleakaarnaisia. Lehdet ovat vastakkaisia, usein paksuja, ehyt-, saha- tai piikkilaitaisia. Kukinto on toisinaan haarainen ja kukat ovat melko kookkaita ja vastakohtaisia. Verhiön ulkopuolella on mesirauhasia. Hetiössä on toisinaan yksi joutohede. Sikiäimessä on turvonneet istukat. Hedelmä on verhiön suojaama marja. Siemenet ovat litteitä tai kulmikkaita.Stevens 2001–, viittaus 22.1.2015. == Levinneisyys == Heimon lajit kasvavat Meksikossa ja trooppisessa Amerikassa Antillit mukaan lukienhttp://www.mobot.org/mobot/research/apweb/maps/schlegeliaceaemap.gif. == Luokittelu == Schlegeliaceae-heimossa on neljä sukua, joista runsaslajisimmat ovat Schlegelia (15 lajia) ja Gibsoniothamnus (11 lajia); yhteensä heimossa on 28 lajia. Läheisin sukulaisheimo on vesihernekasvit (Lentibulariaceae). Suvut:http://www.mobot.org/mobot/research/apweb/genera/schlegeliaceaegen.html * Exarata A.H.Gentry * Gibsoniothamnus L.O.Williams * Schlegelia Miq. * Synapsis Griseb. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * UniProt, Taxonomy: Schlegeliaceae * kuvia: http://www.saintlucianplants.com/floweringplants/schlegeliaceae/schlaxil/ Luokka:Lamiales Luokka:Kasviheimot
From the Inside (Pocon albumi)

From the Inside on country rock-yhtye Pocon kolmas studioalbumi vuodelta 1971. == Kappaleet == === A-puoli === # # # # # === B-puoli === # * # # # # == Kokoonpano == * Paul Cotton – kitara, laulu * Richie Furay – kitara, laulu * Rusty Young – steel-kitara, kitara, laulu * Timothy B. Schmit – basso, laulu * George Grantham – rummut, laulu == Arviot == * Allmusic: Allmusic review == Lähteet == Luokka:Vuoden 1971 albumit Luokka:Pocon albumit
Fok It

Fok_It on Joonas Rinta-Kannon (s. 1982) vuodesta 2009 piirtämä sarjakuva, jonka tunnusmerkeiksi ovat nousseet absurdius ja varsinaisen vitsin jääminen ilmaan. Sarjakuva on saanut alkunsa blogista. Sen strippejä on levitetty Facebookissa ja julkaistu Helsingin Sanomien Nyt-liitteen paperiversiossa sekä nettisivulla vuodesta 2011. Nyt-liitteen ilmestymisen loputtua vuonna 2023 sarjakuvastrippi siirtyi Helsingin Sanomien sarjakuvasivulle. Stripeistä on julkaistu seitsemän kokoelma-albumia kirjoina. Rinta-Kanto piirtää strippien originaalit tussilla, skannaa ne, ja värittää stripit lopulliseen muotoon tietokoneella. Alun perin kolmesta kuvasta koostuvien Fok_It-strippien ideana olivat muun muassa vyölaukut ja viikset. Taiteilija itse kutsuu Fok_It- huumoria ”väsyneeksi”, tai sitä voisi sanoa myös nyrjähtäneeksi tai peräti absurdiksi. Aluksi ehkä jotkut sarjakuvissa esiintyvät hahmot vähän näyttivätkin toisiltaan, mikä tosin oli sattumaa, mutta myöhemmin mukaan ovat tulleet myös erilaiset vakiohahmot kuten Pete ja voimaeläimet. Myös ajankohtaiset asiat ja ilmiöt esiintyvät usein sarjakuvissa. Tällaisia ovat esimerkiksi juhlapäivien leivonnaiset, kuten tähtitortut tai laskiaispullat. == Voimaeläimiä == Sarjakuvassa esiintyviä voimaeläimiä ovat: * Säihkyturpa, joka pelastaa maanantain sateenkaarella. Säihkyturpa oli vakiohahmoista ensimmäisiä. * Perjantai-Pingviini, joka pitää huolen perjantain viihtyisyydestä sekä juomien saatavuudesta * Salaliitto-Sammakko, joka varoittaa lurkeista, Internetin vaaroista ja yksilön tarkkailuun pyrkivistä toimista sekä suosittaa foliohatun käyttöä * Elämäntaito-Etana, joka kehottaa lukijoita hidastamaan tahtiaan * Keskiviikko-Kroko, joka käyttäytyy välillä arvaamattomasti * Kilokatti, joka pitää syömisestä * Nöyhtänokka, joka on papukaija. Sarjassa esiintyy joskus myös muita eläimiä, kuten pikkulintuja. Perjantaina hahmoilla on usein viikonloppu mielessä. == Lähteet == == Aiheesta muualla == * Fok_It Nyt Helsingin Sanomien Nyt-liitteen verkkosivulla * Fok_It Wordpress Aiemmin Wordpress-blogissa julkaistut Fok_It-sarjakuvat] * https://www.facebook.com/fokit Luokka:Suomalaiset sarjakuvat Luokka:Strippisarjakuva Luokka:Verkkosarjakuvat
Be a Brother

Be a Brother on Big Brother and the Holding Companyn albumi vuodelta 1970. Levy on ensimmäinen sen jälkeen kun Janis Joplin oli lähtenyt yhtyeestä. ==Kappaleet== === A-puoli === # # # # # === B-puoli === # # # # # == Kokoonpano == * Sam Andrew – laulu, kitara * Nick Gravenites – laulu * David Schallock – kitara, laulu * James Gurley – kitara, basso * Peter Albin – kitara * David Getz – rummut, piano == Arviot == * Allmusic: Allmusic review == Lähteet == Luokka:Vuoden 1970 albumit Luokka:Big Brother and the Holding Companyn albumit
Niinistö (sukunimi)

Niinistö on suomalainen sukunimi. Tunnettuja Niinistöjä ovat muun muassa: * Aino Niinistö (1903–1994), runoilija * Jaakko Niinistö (s. 1975), poliitikko, Vantaan apulaiskaupunginjohtaja, Lauri Niinistön poika * Jussi Niinistö (s. 1970), historiantutkija, poliitikko (sin), puolustusministeri, Lauri Niinistön poika * Kari Niinistö (s. 1943), kasvatustieteilijä, Turun yliopiston kasvatustieteen professori, Sauli Niinistön veli, Ville Niinistön isä * Lauri Niinistö (1941–2024), kemisti, Teknillisen korkeakoulun epäorgaanisen kemian professori, Jaakko ja Jussi Niinistön isä * Maunu Niinistö (1915–1982), kirjallisuudentutkija * Sauli Niinistö (s. 1948), Suomen tasavallan presidentti 2012–2024, Kari Niinistön veli, Ville Niinistön setä * Susanna Niinistö-Sivuranta (s. 1974), koulutus- ja järjestöjohtaja ja sivistysvaikuttaja * Ville Niinistö (s. 1976), poliitikko (vihr), ympäristöministeri ja puoluejohtaja, Kari Niinistön poika, Sauli Niinistön veljenpoika.
Me ei vietetä joulua

Me ei vietetä joulua on koko perheen komedia. Lyhytelokuvan on käsikirjoittanut ja ohjannut Khadar Ahmed. Pääosissa esiintyvät Aapo Puusti, Mikko Neuvonen, Jesse Raatikainen ja Isabella Haaksluoto. Elokuva sai ensi- iltansa syksyllä 2014. Elokuvassa suomalaiset nuoret miehet ja naapurin somaliperhe eivät vietä joulua, mutta juhlapyhä pakottaa heidät kohtaamaan toisensa. Elokuva valittiin Helsingin lyhytelokuvafestivaalin kilpailusarjaan vuonna 2014.Helsingin lyhytelokuvafestivaali == Rooleissa == ==Lähteet== == Aiheesta muualla == * Imdb.com * http://www.sonsoflumiere.com/project/me-ei- vieteta-joulua/ Luokka:Suomalaiset lyhytelokuvat Luokka:Vuoden 2014 suomalaiset elokuvat Luokka:Suomalaiset jouluelokuvat
Ooppera Skaala

Ooppera Skaala on vuonna 1996 perustettu nykyoopperaan keskittynyt ammattilaisryhmä. ==Historia== Ooppera Skaala perustettiin vuonna 1996 edistämään ja kehittämään oopperatoimintaa keskeisimpänä toimintamuotonaan korkeatasoisten ja valtavirrasta poikkeavien oopperoiden tuottaminen. Toimintansa aikana Skaala on tuottanut ja valmistanut yhteensä 23 kantaesitystä, joista kotimaisia kantaesityksiä on ollut 17. Skaala on esittänyt pääasiassa Helsingissä, mutta myös muualla Suomessa. Skaala on vieraillut mm. Turussa, Lainsuojattomat -festivaalilla Porissa, Joensuun Musiikkitalvessa, Tampere Biennalessa, Jämsässä, Jyväskylän Loiskis -lastenfestivaalilla, Keuruulla, Suolahdessa, Saarijärvellä ja Viitasaarella. Ulkomailla Skaala on esiintynyt Torontossa, Vilnassa ja Manchesterissa. Ooppera Skaala sai vuonna 1998 Nuoren taiteen Suomi -palkinnon. Musiikki- ja muu kulttuuriyleisö on löytänyt Ooppera Skaalan, mutta ryhmä on tavoittanut myös uuden, perinteisestä oopperayleisöstä poikkeavan yleisön, kuten lapset ja nuoret aikuiset. Paitsi omia jäseniään, Ooppera Skaala työllistää huomattavan paljon vierailijoita. Ooppera Skaala toimii aktiivisesti yhteistyössä suomalaisten muiden taidelaitosten, esittävien ryhmien sekä musiikki- ja teatterifestivaalien kanssa. Ooppera Skaala osallistui Uuden Musiikin Kilpailuun 2015 kappaleella Heart of Light ja sijoittui kilpailun kolmanneksi. == Katso myös== *Essi Luttinen *Janne Lehmusvuo *Uuden Musiikin Kilpailu == Lähteet == == Aiheesta muualla == *Ooppera Skaalan kotisivu Luokka:Helsingin musiikki Luokka:Oopperat Suomessa
Thomandersiaceae

Thomandersiaceae on muutamalajinen kasviheimo koppisiemenisten Lamiales- lahkossa. Heimossa on vain yksi suku: Thomandersia. == Tuntomerkit == Kasvit ovat pensaita tai pieniä puita, joilla on erilaisia lehtiä samassa kasvissa (heterofyllia). Lehdet ovat vastakkaisia, tavallisesti ehyitä. Lehtilavan alapinnalla on litteitä rauhasia, jotka kuivuvat mustiksi, ja lapa on joskus liuskainen; lehtiruoti on kärjestään ja tyvestään turvonnut. Kukinto on melko pienikukkainen terttu. Verhiön ulkopuolella on mesirauhasia. Kotahedelmä on selkäluomainen ja verhiön suojaama. Siemenet sijaitsevat kodassa kuppimaisissa laajentumissa ja ovat suomu- tai nystypintaisia; alkio on vahvasti käyristynyt.Stevens 2001–, Viitattu 22.1.2015 == Levinneisyys == Suku kasvaa Länsi- ja Keski- Afrikassahttp://www.mobot.org/mobot/research/apweb/maps/Thomandersiaceae.gif. == Luokittelu== Aikaisemmin Thomandersia-suku on sisällytetty akanttikasveihin (Acanthaceae), joskin morfologisesti poikkeavana. Lajeja suvussa on kuusihttp://www.theplantlist.org/tpl1.1/search?q=thomandersia: # Thomandersia anachoreta Heine # Thomandersia butayei De Wild. # Thomandersia congolana De Wild. & T.Durand # Thomandersia hensii De Wild. & T.Durand # Thomandersia laurentii De Wild. # Thomandersia laurifolia (T.Anderson ex Benth.) Baill. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * ITIS: Thomandersiaceae * kuvia: http://congotrees.rbge.org.uk/species/details/thomandersia-hensii Luokka:Lamiales Luokka:Kasviheimot
Anton Kušnir

Anton Sjarhejevitš Kušnir (, ; s. 13. lokakuuta 1984 Krasnoarmijsk, Ukrainan SNT) on ukrainalaissyntyinen valkovenäläinen freestylehiihtäjä ja olympiavoittaja. Kušnir kilpailee hypyissä. Seuratasolla 176-senttinen ja 71-kiloinen Kušnir edustaa Dinamo Minskiä. Kušnir saavutti olympiakultaa hypyistä kaikkien aikojen olympialaisten piste-ennätyksellä 134,50 vuoden 2014 talviolympialaisissa Sotšissa, kolmansissa talviolympialaisissaan. Torinossa 2006 hän oli kahdeksas ja neljä vuotta myöhemmin Vancouverissa 15:s. Vuoden 2011 MM-kisoissa Deer Valleyssä Kušnir saavutti pronssia hypyistä. Inawashiron MM-kilpailuissa 2009 hän oli kuudes. Kušnir kilpaili maailmancupissa ensimmäisen kerran Mont Tremblantissa tammikuussa 2004 sijoittuen 24:nneksi. Ensimmäisen palkintosijansa hän sai oltuaan toinen Deer Valleyssa tammikuussa 2007. Ensimmäisen voittonsa hän saavutti Inawashirossa helmikuussa 2008. Hän on voittanut kaikkiaan yhdeksän maailmancupin osakilpailua, sijoittunut seitsemän kertaa toiseksi ja kolme kertaa kolmanneksi. Hän voitti sekä maailmancupin kokonaiskilpailun että hyppyjen maailmancupin kaudella 2009–2010. Hän sijoittui hyppyjen maailmancupissa toiseksi kausilla 2007–2008 ja 2010–2011 sekä kolmanneksi 2013–2014. == Lähteet == * http://www.sports- reference.com/olympics/athletes/ku/anton-kushnir-1.html * Luokka:Valkovenäläiset freestylehiihtäjät Luokka:Valkovenäläiset olympiavoittajat Luokka:Vuonna 1984 syntyneet Luokka:Elävät henkilöt
Jouni Markkanen

Jouni Mikael Markkanen (s. 28. helmikuuta 1987 Siilinjärvi) on tamperelainen poliitikko. Markkanen valittiin Tampereen kaupunginvaltuustoon vuoden 2012 kunnallisvaaleissa Kokoomuksen listalta ensikertalaisena 574:llä äänellä. Lisäksi hän on toiminut maaliskuusta 2016 lähtien Tampereen kaupunginhallituksen varajäsenenä, vuodesta 2021 Tampereen kaupunginhallituksen varsinaisena jäsenenä sekä vuodesta 2023 Tampereen kaupungin konsernijaoston varapuheenjohtajana. Ensimmäistä kertaa Markkanen oli ehdolla kevään 2015 eduskuntavaaleissa, joissa hän sai 2579 ääntä. Markkanen on kokoomuksen puoluevaltuuston jäsen, Pirkanmaan maakuntavaltuuston jäsen. ja YH-Kodit Oy:n hallituksen jäsen . Markkanen toimi myös kokoomuksen Tampereen aluejärjestön puheenjohtajana vuosina 2017-2021. Kansallisessa politiikassa Markkanen on tullut tunnetuksi etenkin tieto- ja digipolitiikan edelläkävijänä, ja hän on ollut yksi keskeisimmistä vaikuttajista parlamentaarisen tietopolitiikkatyöryhmän syntymiseen ja yhteistyössä laadittujen linjausten valmistumiseen. == Tausta ja ura == Markkanen vietti lapsuutensa Siilinjärvellä ja suoritti ylioppilastutkintonsa Kuopion lyseon lukiossa vuonna 2006. Ennen muuttoaan Tampereelle Markkanen suoritti liikunnanohjaajan opintoja Haaga-Helia ammattikorkeakoulun Vierumäen yksikössä. Hän aloitti opintonsa Tampereen yliopiston johtamiskorkeakoulussa. Koulutukseltaan Markkanen on kauppatieteiden maisteri. Markkanen on tehnyt merkittävän uran opiskelijapolitiikan parissa. Markkanen toimi vuonna 2010 Tampereen yliopiston kauppatieteiden opiskelijoiden, Boomi ry:n puheenjohtajana, ja palkittiin samana vuonna Vuoden Boomarin arvonimellä. Vuonna 2012 Markkanen palkittiin Boomi ry:n hopeisella ansiomerkillä. Markkanen on toiminut myös Tampereen yliopistossa monissa luottamustoimissa, mm. Johtamiskorkeakoulun johtokunnassa, opetusneuvoston varajäsenenä sekä Kauppakorkeakoulun johtoryhmän opiskelijaedustajana. Vuonna 2011 Markkanen toimi Tampereen yliopiston ylioppilaskunnan hallituksen varapuheenjohtana, talous- ja yritysyhteistyövastaavana sekä yritysyhteistyötoimikunnan puheenjohtajana. Markkanen toimi Opiskelijan Tampereen puheenjohtajana vuosina 2011-2012 . Lisäksi hän oli ehdolla Suomen ylioppilaskuntien liiton puheenjohtajaksi vuodelle 2012, mutta ei tullut valituksi tehtävään. Markkanen toimi vuosina 2013-2014 Akavan opiskelijoiden puheenjohtajana , ja toimi samalla myös jäsenenä Akavan hallituksessa, työvaliokunnassa ja eläkepoliittisessa työryhmässä sekä Suomen Ekonomien työelämätoimikunnan jäsenenä. Markkanen toimi vuoden 2015 Eurooppalaisten palkansaajajärjestöjen keskusjärjestön nuorisojärjestön ETUC Youth Committeen hallituksessa. Markkanen on toiminut opiskeluaikojensa jälkeen aktiivisena jäsenenä Nuorkauppakamarissa (JCI), mm. Tampereella toimivan JCI Unitedin puheenjohtajana vuonna 2018 ja Suomen Nuorkauppakamarien kansallisena kehitysjohtajana vuonna 2024. == Lähteet == ==Aiheesta muualla== *Jouni Markkasen kotisivut Luokka:Kansallisen_Kokoomuksen_poliitikot Luokka:Tampereen kaupunginvaltuutetut Luokka:Elävät henkilöt Luokka:Vuonna 1987 syntyneet
Fabian Bösch

Fabian Bösch (s. 6. heinäkuuta 1997 Hirschtal) on sveitsiläinen freestylehiihtäjä. Bösch kilpailee pääosin slopestylessä. Hän on 171 senttimetriä pitkä ja painaa 62 kilogrammaa. Bösch voitti vain 17-vuotiaana kultaa vuoden 2015 MM-kisoista Kreischbergistä slopestylestä kerättyään parhaimmalla laskullaan pisteet 92.60. Hän osallistui myös vuoden 2014 talviolympialaisiin Sotšissa vain 16-vuotiaana ja oli slopestylessä 23. Maailmancupissa Bösch on kilpaillut vuodesta 2013 asti. Hänen paras sijoituksensa maailmancupin osakilpailussa on kolmas, jonka hän on saavuttanut kahdesti, helmikuussa 2013 Silvaplanassa ja tammikuussa 2014 Gstaadissa. == Lähteet == * http://data.fis-ski.com/dynamic/athlete- biography.html?sector=FS&competitorid;=182910&type;=result&category;=WC&season;=ALL&sort;=&discipline;=ALL&position;=&place;=&Submit;=Search&limit;=50 * http://www.sports-reference.com/olympics/athletes/bo/fabian-bosch-1.html Luokka:Sveitsiläiset freestylehiihtäjät Luokka:Vuonna 1997 syntyneet Luokka:Elävät henkilöt
Ryan Stassel

Ryan Stassel (s. 23. lokakuuta 1992 Anchorage) on yhdysvaltalainen lumilautailija. Hän kilpailee pääosin slopestylessä, mutta myös big airissa. Seuratasolla Stassel edustaa Auburn Ski Club Associatesia. Hän on 180 senttimetriä pitkä ja painaa 77 kilogrammaa. Alaskassa syntynyt Stassel voitti kultaa vuoden 2015 MM-kisojen slopestylestä Itävallan Kreischbergistä pisteillä 97.50 ennen toiseksi sijoittunutta Suomen Roope Tonteria. Stassel osallistui myös vuoden 2014 talviolympialaisiin Sotšissa. Tuolloin hän oli slopestylessa sijalla 14. Maailmancupissa vuodesta 2011 kilpaillut Stassel on parhaimmillaan ollut neljäs Istanbulin big air -kilpailussa joulukuussa 2014. == Lähteet == * http://www.sports-reference.com/olympics/athletes/st/ryan- stassel-1.html * http://data.fis-ski.com/dynamic/athlete- biography.html?sector=SB&competitorid;=143226&type;=result&category;=WC&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Yhdysvaltalaiset lumilautailijat Luokka:Vuonna 1992 syntyneet Luokka:Elävät henkilöt
Tanajärvi

Tanajärvi on Etiopian suurin järvi. Se sijaitsee maan pohjoisosassa, Etiopian ylängöllä, Amharan osavaltiossa. Suurimmat kaupungit järven lähellä ovat Bahir Dar ja Gondar. Tanajärven pinta-ala on 3 673 neliökilometriä, syvin kohta 14 metriä ja tilavuus noin 30 kuutiokilometriä. Järven pinnankorkeus on 1 788 mpy. Tanajärven valuma-alue on noin 11 650 neliökilometriä. Niilin suurin alkujoki Sininen-Niili saa alkunsa Tanajärvestä. Tanajärven pintaa säännöstellään padoilla Bahir Darissa. Suuri osa järven vedestä on vuodesta 2010 lähtien ohjattu Belesin vesivoimalaitoksen kautta Belesjokeen, joka laskee Siniseen-Niiliin lähellä Sudanin rajaa . == Lähteet == * Tanajärvi Euroopan avaruusjärjestön (ESA) sivuilla === Viitteet === == Aiheesta muualla == Luokka:Etiopian järvet Luokka:Niilin vesistö Luokka:Amhara
Sanaa (maakunta)

Sanaan maakunta () on yksi Jemenin maakunnista. Sanaan maakunta ympäröi Sanaan kaupunkia, joka muodostaa oman maakuntansa. Kaupunki toimii kuitenkin Sanaan maakunnan hallintokeskuksena. Sanaan maakunnan pinta-ala on 11 900 neliökilometriä ja sen asukasluku on 1 141 800 (2012). Maakunta jakautuu 16 piirikuntaan. ==Lähteet== Luokka:Jemenin maakunnat
Saada (maakunta)

Saadan maakunta ( , Ṣa'dah) on Jemenin maakunta maan pohjoisrajalla. Maakunnan keskus on Sa'dan kaupunki. Saadan pinta-ala on 12 400 neliökilometriä ja sen asukasluku vuonna 2012 oli 862 800. Saadan maakunta jakautuu 15 piirikuntaan. Saadan maakunnasta on lähtöisin imaamisuku Al-Huthi, jotka aloittivat vuonna 2004 Huthikapinana tunnetun vastarinnan Jemenin hallintoa vastaan. Kapinallisia kutsutaan johtajansa mukaan hutheiksi ja he haluavat Saadan maakunnalle autonomiaa ja suojata alueen perinteistä islamin muotoa zaidilaisuutta alueen valtauskonnolta sunnilaisuudelta. ==Lähteet== Luokka:Jemenin maakunnat
Filipe Nyusi

Filipe Nyusi (s. 9. helmikuuta 1959) on mosambikilainen poliitikko ja maan presidentti vuodesta 2015. Hän voitti lokakuussa 2014 presidentinvaalit, joissa oli valtapuolue Frelimon ehdokkaana. Nyusi sai 57 prosenttia äänistä. Nyusi on kotoisin Cabo Delgadon maakunnasta läheltä Tansanian rajaa. Ennen presidentiksi valintaansa hän oli pitkään puolustusministeri. Lokakuussa 2019 Filipe Nyusi valittiin suurella ääntenenemmistöllä uudelle viisivuotiskaudelle Mosambikin presidenttinä vaaleissa, joita oppositio syytti vilpillisiksi. == Lähteet == Luokka:Mosambikin presidentit Luokka:Vuonna 1959 syntyneet Luokka:Elävät henkilöt
Suomen euroviisukarsinta 1992

Suomen euroviisukarsinta 1992 oli kilpailu, jossa valittiin Suomen edustaja vuoden 1992 Eurovision laulukilpailuun. Kilpailu järjestettiin edellisvuosien tavoin kutsukilpailun ja avoimen kilpailun yhdistelmänä. Suomalaisia säveltäjiä pyydettiin säveltämään kappaleita kilpailuun, minkä lisäksi kaikille avoimeen sävellyskilpailuun saatiin 435 kappaletta. Kappaleista kymmenen parasta valittiin lauantaina 29. helmikuuta Turussa Typhoon-hallissa pidettyyn finaaliin. Finaali televisioitiin suorana YLE TV1:ssä kello 19.00–20.30.http://www.hs.fi/radiotelevisio/art-2000003126047.html Kilpailussa tuloksen ratkaisi asiantuntijaraati, joka suoritti valinnan kaksiosaisena. Ensin finalisteista valittiin neljä parasta superfinaaliin, josta voittaja valittiin. Finaali keräsi 1 480 000 televisiokatsojaa. ==Tulos== ===Ensimmäinen kierros=== :Esiintymisjärjestys, superfinalistit keltaisella, ensimmäisen kierroksen tarkempaa tulosta ei julkistettu. Järjestys Esittäjä Kappale Lauluntekijä(t) Jatkossa 1 Arja Koriseva "Huomiseen" Cris Owen (säv.), Hector (san.) Ei 2 Pepe Willberg "Kaukaa kaipaan" Esa Juutilainen (säv.), Petter Ohls (san.) Ei 3 Sonja Lumme "Rakkauden bulevardi" Matti Puurtinen (säv.), Turkka Mali (san.) Kyllä 4 Kirka "Antaa menneisyyden mennä" Kisu Jernström (säv.), Kassu Halonen (säv.), Vexi Salmi (san.) Ei 5 Tauski Peltonen "Lauluni sinulle" Tauski Peltonen (säv. & san.) Ei 6 Leena Nilsson "Soita kitaraa" Jarmo Nikku (säv.), Jokke Seppälä (säv.), Jukka Välimaa (san.) Kyllä 7 Rexi Kero & Kaija Pohjola "Ruskaa näin sinun silmissäs" Rexi Kero (säv.), Hannele Miilumäki (san.) Ei 8 Pave Maijanen "Yamma Yamma" Pave Maijanen (säv.), Hector (san.) Kyllä 9 Riki Sorsa "Silmiisi sun" Kim Engblom (säv.), Janne Engblom (säv.), Pia Partanen (san.) Kyllä 10 Kikka "Parhaat puoleni" Veikko Samuli (säv.), Ilkka Vainio (san.), Aappo I. Piippo (san.) Ei ===Superfinaali=== Sija Esittäjä Kappale Pisteet 1\. Pave Maijanen Yamma Yamma 66 p. 2\. Leena Nilsson Soita kitaraa 35 p. 3\. Sonja Lumme Rakkauden bulevardi 24 p. 4\. Riki Sorsa Silmiisi sun 18 p. ====Pistetaulukko==== Sävelmä Benny Törnroos Antti Holma Markus Ollikainen Arto Alaspää Erkki Lehtola Kaj Lunden-Welden Irina Milan Esa Nieminen Martin Timell Seppo Matintalo Kata Laurikainen Yhteensä Rakkauden bulevardi 4 2 2 4 2 2 1 1 2 2 2 24 Soita kitaraa 1 1 4 1 4 4 4 4 4 4 4 35 Yamma yamma 6 6 6 6 6 6 6 6 6 6 6 66 Silmiisi sun 2 4 1 2 1 1 2 2 1 1 1 18 ==Lähteet== *http://www.viisukuppila.fi/muistathan-suomen-karsinnat-1992/ *http://natfinals.50webs.com/90s_00s/Finland1992.html ===Viitteet=== ==Aiheesta muualla== *Voittoesitys Ylen Elävässä arkistossa *Koko karsintafinaali Ylen Elävässä arkistossa * Luokka:Suomen euroviisukarsinnat Luokka:Eurovision laulukilpailu 1992
Aigínio

Aigínio (; ; myös Egínio) on Kreikan kaupunki sekä samanniminen Pýdna- Kolindróksen kunnan kunnallisyksikkö (Δημοτική Ενότητα Αιγινίου, Dimotikí Enótita Aiginíou) ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 4 869 ja varsinaisen Aigínion kaupungin väkiluku 4 153 (vuonna 2011). Aigínio on Pýdna-Kolindróksen kunnan kuntakeskus. Aigínion kaupunki sijaitsee noin 37 kilometriä Thessalonikista lounaaseen ja noin 17 kilometriä Alexándreiasta kaakkoon. Aigínio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýdna-Kolindróksen kunnaksi yhdessä Kolindróksen, Methónin ja Pýdnan kanssa, jolloin se muuttui uuden kunnan kunnallisyksiköksi. == Kunnallisyksikön osat == Aigínion kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Aigínio Aigínio 4 153 Megáli Géfyra 192 Katachás Katachás 524 Yhteensä: 4 869 == Lähteet == == Aiheesta muualla == Luokka:Keski-Makedonian entiset kunnat Luokka:Keski-Makedonian kaupungit Luokka:Pýdna-Kolindrós
Ámfissa

Ámfissa () on Kreikan kaupunki sekä samanniminen Delfoín kunnan kunnallisyksikkö (Δημοτική Ενότητα Αμφίσσης, Dimotikí Enótita Amfíssis) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 8 370 ja varsinaisen Ámfissan kaupungin väkiluku 6 919 (vuonna 2011). Ámfissa on Delfoín kunnan kuntakeskus. Ámfissan kaupunki sijaitsee sisämaassa noin 12 kilometriä Delfoín kylästä luoteeseen. Kaupungin nähtävyyksiin lukeutuvat muun muassa Ámfissan arkeologinen museo sekä keskiaikainen Ámfissan linna. == Historia == === Antiikki === Antiikin aikana nykyisen kaupungin paikalla sijaitsi Amfissan kaupunki ja kaupunkivaltio (polis). Se oli alueen merkittävä linnoitus, ja sen historia kytkeytyy monin osin läheisen Delfoin historiaan. Makedonia tuhosi kaupungin vuonna 338 eaa. Myöhemmin se oli osa Aitolian liittoa. === Myöhempi historia === Alarikin johtamat visigootit tuhosivat kaupungin vuonna 396 jaa. ja Attilan johtamat hunnit vuonna 448. Justinianus I kunnostutti kaupungin antiikin aikaisen akropoliin linnoitteet vuonna 530. Keskiajan kuluessa linnoitteet kehittyivät Ámfissan linnaksi. Se säilyi käytössä bysanttilaiselta kaudelta aina 1800-luvulle saakka. Bulgarialaiset hyökkäilivät alueelle usein 800-luvulta lähtien ja tuhosivat kaupungin lopulta vuonna 996. Frankit valtasivat linnan vuonna 1205. Frankkivallan aikana asutus linnan ympärillä alettiin tuntea nimellä Salóna (Σάλωνα). Vuonna 1311 linnan valtasivat katalaanit. Osmanit valtasivat Salonan katalaaneilta vuonna 1397. Bysanttilainen Morean despotaatti sai Salonan takaisin vuonna 1402, mutta joutui myymään sen johanniittain ritarikunnalle. Osmaniturkkilaiset saivat kaupungin takaisin vuonna 1410. Se oli Venetsian hallussa lyhyesti vuosina 1687–1698. Kreikan vapaussodan alussa vuonna 1821 linna oli ensimmäisiä, jonka kreikkalaiset valtasivat turkkilaisilta. Ámfissa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Delfoín kuntaan yhdessä Desfínan, Galaxídin, Gravián, Itéan, Kallieísin ja Parnassóksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Ámfissan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Agía Efthymía Agía Efthymía 452 Ágios Geórgios Ágios Geórgios 110 Ágios Konstantínos Ágios Konstantínos 62 Ámfissa Ámfissa 6 919 Drosochóri Drosochóri 44 Elaiónas Elaiónas 338 Prosílio Monastírio 2 Prosílio 4 Víniani 85 Sernikáki Sernikáki 354 Yhteensä: 8 370 == Lähteet == == Aiheesta muualla == Luokka:Delfoí Luokka:Keski-Kreikan entiset kunnat Luokka:Keski-Kreikan kaupungit
Amran (maakunta)

Amranin maakunta ( , 'Amrān) on yksi Jemenin maakunnista. Se on saanut nimensä pääkaupunkinsa 'Amranin mukaan. Maakunnan pinta-ala on 7 900 neliökilometriä ja sen asukasluku on 1 092 100. Amran jakautuu 20 piirikuntaan, jotka ovat: *Al Ashah *Al Madan *Al Qaflah *Amran *As Sawd *As Sudah *Bani Suraim *Dhi Bin *Habur Zulaymah *Harf Sufyan *Huth *Iyal Surayh *Jabal Iyal Yazid *Khamir *Kharif *Maswar *Raydah *Shaharah *Suwayr *Thula ==Lähteet== Luokka:Jemenin maakunnat
Aridaía

Aridaía (; myös Aridéa) on Kreikan kaupunki sekä samanniminen Almopían kunnan kunnallisyksikkö (Δημοτική Ενότητα Αριδαίας, Dimotikí Enótita Aridaías) ja entinen itsenäinen kunta. Se sijaitsee Péllan alueyksikössä Keski-Makedonian alueella. Koko kunnallisyksikön väkiluku on 20 313 ja varsinaisen Aridaían kaupungin väkiluku 6 561 (vuonna 2011). Aridaía on Almopían kunnan kuntakeskus. Aridaían kaupunki sijaitsee Kreikan pohjoisosissa noin 19 kilometriä Édessasta pohjoiseen. Aridaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Almopían kunnaksi yhdessä Exaplátanoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Aridaían kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Áloros Áloros 417 Ápsalos Ápsalos 1 121 Aridaía Aridaía 6 561 Ydraía 496 Dorothéa Agáthi 32 Dorothéa 564 Garéfeio Garéfeio 663 Loutráki Loutrá Loutrakíou 0 Loutráki 1 146 Lykóstomo Lykóstomo 403 Megaplátanos Megaplátanos 378 Monastiráki 164 Órma Órma 641 Piperiés Piperiés 558 Polykárpi Polykárpi 1 049 Prómachoi Prómachoi 1 740 Sarakinoí Káto Koryfí 62 Sarakinoí 351 Sosándra Sosándra 1 078 Tsákoi Tsákoi 961 Voreinó Neochóri 395 Voreinó 766 Xifianí Xifianí 767 Yhteensä: 20 313 == Lähteet == == Aiheesta muualla == Luokka:Almopía Luokka:Keski-Makedonian entiset kunnat Luokka:Keski-Makedonian kaupungit
Atalánti

Atalánti (; transl. myös Atalándi) on Kreikan kaupunki sekä samanniminen Lokroín kunnan kunnallisyksikkö (Δημοτική Ενότητα Αταλάντης, Dimotikí Enótita Atalántis) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 8 267 ja varsinaisen Atalántin kaupungin väkiluku 4 978 (vuonna 2011). Atalánti on Lokroín kunnan kuntakeskus. Atalántin pieni kaupunki sijaitsee Keski-Kreikan koillisosassa sisämaassa noin kuusi kilometriä Pohjoisen Euboianlahden rannasta. Kaupunki on saanut nimensä läheisestä Atalantonísin eli Atalántin saaresta, antiikin Atalantesta. Kaupungin nähtävyyksiin kuuluu Atalántin arkeologinen museo. Atalánti oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lokroín kunnaksi yhdessä Dafnoúsian, Malesínan ja Opountían kanssa, jolloin se muuttui uuden kunnan kunnallisyksiköksi. == Kunnallisyksikön osat == Atalántin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Atalánti Ágios Vlásios 0 Atalánti 4 978 Moní Agíon Anargýron (luostari) 7 Palírroia 36 Skála 178 Éxarchos Éxarchos 699 Kalapódi Kalapódi 444 Kyparíssi Efkályptos 10 Kyparíssi 184 Kyrtóni Kyrtóni 445 Megaplátanos Megaplátanos 418 Tragána Mikróvivos 4 Tragána 864 Yhteensä: 8 267 == Lähteet == == Aiheesta muualla == Luokka:Keski-Kreikan entiset kunnat Luokka:Keski-Kreikan kaupungit Luokka:Lokroí
Efpálio

Efpálio (; ) on Kreikan kylä sekä samanniminen Dorídan kunnan kunnallisyksikkö (Δημοτική Ενότητα Ευπαλίου, Dimotikí Enótita Efpalíou) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 6 086 ja varsinaisen Efpálion kylän väkiluku 707 (vuonna 2011). Efpálion kylä sijaitsee Keski-Kreikan lounaisosassa Mórnos-joen varrella noin 1,5 kilometriä Korintinlahden pohjoisrannasta sisämaahan. Efpálio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dorídan kunnaksi yhdessä Lidoríkin, Tolofónan ja Vardoúsian kanssa, jolloin se muuttui uuden kunnan kunnallisyksiköksi. == Kunnallisyksikön osat == Efpálion kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Drosáto Drosáto 49 Pefkáki 150 Efpálio Efpálio 707 Grigorítika 66 Filothéi Filothéi 389 Kámpos Kámpos 267 Palaiómylos 54 Kastráki Kastráki 670 Klíma Efpalíou Klíma 57 Pigí 141 Malámata Ágios Polýkarpos 281 Malámata 267 Managoúli Chiliadoú 90 Lóngos 168 Managoúli 321 Marathiás Marathiás 521 Monastiráki Magoúla 38 Monastiráki 279 Skáloma 57 Palaioxári Palaioxári 219 Potidáneia Potidáneia 320 Pýrgos Pýrgos 23 Sergoúla Palaiochóri 2 Paralía Sergoúlas 315 Sergoúla 50 Teíchio Moní Koimíseos Theotókou Varnakóvis (luostari) 16 Teíchio 159 Tríkorfo Tríkorfo 410 Yhteensä: 6 086 == Lähteet == Luokka:Dorída Luokka:Keski-Kreikan entiset kunnat Luokka:Keski-Kreikan kylät
Fillýra

Fillýra (; myös Φιλύρα, Filýra) on Kreikan kylä sekä samanniminen Arrianán kunnan kunnallisyksikkö (Δημοτική Ενότητα Φιλλύρας tai Φιλύρας, Dimotikí Enótita Fillýras/Filýras) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 7 583 ja varsinaisen Fillýran kylän väkiluku 909 (vuonna 2011). Fillýra on Arrianán kunnan kuntakeskus. Fillýra, suomeksi ”Lehmus”, oli vuoteen 1953 saakka nimeltään Xýdia (Ξύδια), mikä viittaa viinietikkaan samoin kuin kylän turkkilainen nimi Sirkeli. Fillýran kylä sijaitsee noin 19 kilometriä Komotinísta itään. Fillýra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Arrianán kuntaan yhdessä Kéchroksen ja Orgánin kanssa, jolloin se muuttui uuden kunnan kunnallisyksiköksi. == Kunnallisyksikön osat == Fillýran kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágra Ágra 197 Áno Drosiní Áno Drosiní 106 Áratos Áratos 1 158 Archontiká Archontiká 365 Ardeía Ardeía 27 Dokós Dokós 970 Drosiá Drosiá 223 Drými Drými 302 Esochí Esochí 323 Fillýra Fillýra 909 Káto Drosiní Káto Drosiní 66 Lampró Lampró 492 Néo Kallyntíri Néo Kallyntíri 241 Névra Névra 158 Omirikó Omirikó 313 Pássos Pássos 747 Patermá Patermá 109 Ragáda Ragáda 270 Skiáda Skiáda 86 Vragiá Vragiá 521 Yhteensä: 7 583 == Lähteet == == Aiheesta muualla == Luokka:Arrianá Luokka:Itä-Makedonian ja Traakian entiset kunnat Luokka:Itä-Makedonian ja Traakian kylät
Istiaía

Istiaía (; myös Istiéa) on Kreikan kaupunki sekä samanniminen Istiaía- Aidipsóksen kunnan kunnallisyksikkö (Δημοτική Ενότητα Ιστιαίας, Dimotikí Enótita Istiaías) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 7 091 ja varsinaisen Istiaían kaupungin väkiluku 4 339 (vuonna 2011). Istiaía on Istiaía-Aidipsóksen kunnan kuntakeskus. Istiaían kaupunki sijaitsee sisämaassa Euboian saaren pohjoisosassa noin 5 kilometrin päässä saaren pohjoisrannikosta. Se on perinyt nimensä antiikin Histiaian eli Oreoksen kaupungilta, joka sijaitsi sen lähellä. Istiaían aiempi nimi oli vuoteen 1913 saakka Xirochóri (Ξηροχώρι). Istiaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Aidipsóksen, Artemísion, Lichádan ja Oreoín kanssa, jolloin se muuttui uuden kunnan kunnallisyksiköksi. == Kunnallisyksikön osat == Istiaían kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Avgariá Avgariá 96 Galatsádes Galatsádes 58 Kamatriádes 90 Galatsóna Galatsóna 65 Istiaía Ágios Geórgios 389 Istiaía 4 339 Kanatádika 59 Néa Sinasós 565 Neochóri 170 Kamária Kamária 381 Kokkinomiléa Kokkinomiléa 72 Kryonerítis Kryonerítis 189 Miliés Miliés 169 Monokaryá Káto Monokaryá 113 Monokaryá 42 Voutás Kyparíssi 51 Símia 45 Voutás 198 Yhteensä: 7 091 == Lähteet == Luokka:Istiaía-Aidipsós Luokka:Keski-Kreikan entiset kunnat Luokka:Keski-Kreikan kaupungit